**VISPĀRĪGĀ VIENOŠANĀS Nr.** **01J02-1/\_\_\_\_\_**

Rīga, 2015.gada \_\_\_.augustā

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz Satversmi un rektora deleģējumu, rīkojas rektora p.i., studiju prorektors U.Sukovskis, turpmāk tekstā Pasūtītājs, no vienas puses, un

Vienošanās dalībnieki, kuri pamatojoties uz Publisko iepirkumu likuma kārtībā organizētā Iepirkuma „Žalūziju izgatavošana, piegāde un uzstādīšana RTU vajadzībām” identifikācijas numurs: RTU-2015/120, turpmāk – „Iepirkums”, rezultātā ieguvuši tiesības noslēgt vispārīgo vienošanos:

1) **Sabiedrība ar ierobežotu atbildību "THOMSON Solutions"**, tās valdes locekles Lindas Tkačukas personā, kas Vienošanās dalībnieku pārstāv uz Sabiedrības statūtu pamata, turpmāk tekstā Vienošanās dalībnieks;

2) **Sabiedrība ar ierobežotu atbildību "AUSTRUMU BALTIJAS KOMPĀNIJA"**, tās valdes locekles Marijas Skopincevas personā, kas Vienošanās dalībnieku pārstāv uz Sabiedrības statūtu pamata, turpmāk tekstā Vienošanās dalībnieks;

visi kopā saukti „Līdzēji”, noslēdz šo vispārīgo vienošanos (turpmāk saukta – „Vienošanās”).

1. **Vienošanās mērķis un priekšmets**
   1. Vienošanās priekšmets ir žalūziju izgatavošana, piegāde un uzstādīšana, turpmāk - „Prece”, saskaņā ar Tehnisko specifikāciju (Vienošanās pielikums Nr.1), un finanšu piedāvājumu un atbilstoši Pasūtītāja vajadzībām.
   2. Vienošanās ir paredzēta kārtība*,* kādā Pasūtītājs no Vienošanos noslēgušo dalībnieku loka izvēlēsies Piegādātāju, ar kuru tiks slēgts līgums. Vienošanās tāpat ir paredzēti noteikumi, saskaņā ar kuriem līgumi tiks slēgti, to skaitā, bet ne tikai, noteikumi attiecībā uz līguma priekšmetu, cenu, kvalitātes jautājumiem.
2. **VIENOŠANĀS TERMIŅŠ, VIENOŠANĀS KOPĒJĀ SUMMA UN VIENOŠANĀS APJOMS**
   1. Vienošanās termiņš ir 36 (trīsdesmit seši) mēneši no Vienošanās spēkā stāšanās dienas vai kamēr tiek sasniegta kopējā Vienošanās līgumcena. Gadījumā, ja līdz Vispārīgās vienošanās darbības termiņa beigām kopējā līgumcena nav izlietota, Vienošanās vairs nav spēkā.
   2. Vienošanās kopējā cena Vienošanās darbības laikā nevar pārsniegt **EUR 41 999,00** (četrdesmit viens tūkstotis deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – „PVN”).
   3. Pasūtītājs Vienošanās izpildes laikā var iepirkt Preces tādā apjomā, kāds tam ir nepieciešams.
3. **Pārstāvības noteikumi**
   1. Lai nosūtītu Vienošanās dalībniekiem Uzaicinājumu iesniegt piedāvājumu Vienošanās ietvaros (turpmāk tekstā – Uzaicinājums; Uzaicinājuma forma – Vienošanās pielikumā Nr.2), pasūtītu un pieņemtu Preces, parakstītu pavadzīmi vai rēķinu, Pasūtītājs pilnvaro savus pārstāvjus (turpmāk tekstā – Pasūtītājs vai Pasūtītāja pārstāvis).
   2. Pasūtītāja pārstāvja pienākumos ietilpst:
      1. apzināt nepieciešamo Preču veidu un daudzumu;
      2. nosūtīt Uzaicinājumu, izvērtēt Vienošanās ietvaros iesniegtos piedāvājumus, pieņemt lēmumu par Preču piegādes līguma slēgšanu un informēt Vienošanās dalībniekus, kuri iesnieguši piedāvājumus Vienošanās ietvaros par pieņemto lēmumu;
      3. veikt Preču pasūtīšanu no Vienošanās dalībnieka, ar kuru noslēgts Līgums;
      4. pārbaudīt Preču kvalitāti un atbilstību tehniskajai specifikācijai;
      5. pieņemt vai nepieņemt Preces;
      6. parakstīt rēķinu un pieņemšanas-nodošanas aktu.
   3. No Vienošanās dalībnieku puses katrs dalībnieks nozīmē – 1) SIA „THOMSON Solutions” valdes locekle Linda Tkačuka, tālr. +371 27064066, e-pasta adrese: [info@thomsonsolutions.lv](mailto:info@thomsonsolutions.lv) ; 2) SIA "AUSTRUMU BALTIJAS KOMPĀNIJA" valdes locekle Marija Skopinceva, tālr.29283294, e-pasta adrese: [info@abk.lv](mailto:info@abk.lv) .
4. **VIENOŠANĀS DALĪBNIEKA IZVĒLES KĀRTĪBA PREČU PIEGĀDES LĪGUMU SLĒGŠANAI**
   1. Pasūtītājs izvēlas Vienošanās dalībnieku, kuram tiks piešķirtas Līguma slēgšanas tiesības, ievērojot Vienošanās noteiktās prasības.
   2. Kad Pasūtītājam ir nepieciešamas Preces, lai noslēgtu Līgumu, Pasūtītājs nosūta Vienošanās dalībniekiem Uzaicinājumu (Uzaicinājuma forma - Vienošanās pielikumā Nr.2) iesniegt piedāvājumus Vienošanās ietvaros konkrētā Līguma noslēgšanai, saskaņā ar Tehnisko specifikāciju. Līgumi tiks slēgti par konkrēta darba veikšanu.
   3. Pasūtītājs par Tehniskās specifikācijā noteikto darbu veikšanu, Līgumu slēgs ar Piegādātāju, kas cenu aptaujas ietvaros iesniegs piedāvājumu ar viszemāko kopējo cenu.
      1. Uzaicinājums tiek nosūtīts elektroniskas vēstules (skanētas vēstules) formā. Uzaicinājums elektroniski tiek sūtīts uz Vienošanās dalībnieka norādīto e – pasta adresi.
      2. Vienošanās dalībnieka apstiprināta kontaktpersona pēc Uzaicinājuma elektroniskas saņemšanas iespējami īsā laikā, bet ne vēlāk kā 1 (vienas) darba dienas laikā no e-pasta nosūtīšanas dienas elektroniski apstiprina Pasūtītājam tās saņemšanas faktu.
      3. Nosūtot Uzaicinājumu, Pasūtītājs norāda nepieciešamās Preces, to aprakstu, izpildes termiņu, sniegšanas vietu, ja nepieciešams arī citu informāciju, kā arī Uzaicinājumā norāda piedāvājumu Vienošanās ietvaros iesniegšanas termiņu un e – pasta adresi, uz kuru ir jānosūta piedāvājums Vienošanās ietvaros. Ja nepieciešams Uzaicinājumā un Piedāvājuma formā var norādīt arī citu informāciju, ja tas nepieciešams.
   4. Vienošanās dalībnieka apstiprinātā kontaktpersona iesniedz piedāvājumu Vienošanās ietvaros (Piedāvājuma forma – Vienošanās pielikumā Nr.2), ievērojot Pasūtītāja Uzaicinājumā noteikto piedāvājumu iesniegšanas termiņu un kārtību.
      1. Piedāvājums Vienošanās ietvaros tiek iesniegts elektroniski (skanētā formā). Piedāvājums Vienošanās ietvaros elektroniski tiek sūtīts uz Pasūtītāja norādīto e – pasta adresi.
      2. Pasūtītājs pēc Piedāvājuma Vienošanās ietvaros elektroniskas saņemšanas iespējami īsā laikā apstiprina Vienošanās dalībniekam saņemšanas faktu.
      3. Piedāvājumā Vienošanās ietvaros ir jāsniedz informācija par visiem Pasūtītāja Uzaicinājumā norādītajiem aspektiem.
      4. Piedāvājums Vienošanās ietvaros elektroniskā formā ir jāiesniedz līdz Uzaicinājumā norādītā termiņa beigām. Piedāvājumus Vienošanās ietvaros, kas ir iesniegti vēlāk, Pasūtītājs neizskata.
      5. Pasūtītājs nodrošina iesniegto Piedāvājumu Vienošanās ietvaros konfidencialitāti līdz to vērtēšanas procesa sākumam.
   5. Pasūtītājs iespējami īsā laikā pēc Uzaicinājumā norādītā Piedāvājumu Vienošanās ietvaros iesniegšanas termiņa beigām izvērtē Piedāvājumu, Vienošanās ietvaros atbilstību Uzaicinājumā un Vienošanās noteiktajām prasībām, izvēlas Vienošanās dalībnieku, ar kuru tiks slēgts konkrētais Līgums (Līguma projekts - Vienošanās pielikumā Nr.3).
   6. Pasūtītājs pēc lēmuma pieņemšanas par Vienošanās dalībnieka, ar kuru tiks slēgts Līgums, izvēli iespējami īsā laikā elektroniski informē visus Vienošanās dalībniekus, kas ir iesnieguši piedāvājumus Vienošanās ietvaros, par to rezultātiem. Ar uzvarējušo Vienošanās dalībnieku tiek slēgts Līgums.
   7. Gadījumā, ja Vienošanās dalībnieks, kuram piešķirtas Līguma slēgšanas tiesības, Pasūtītāja noteiktajā termiņā nenoslēdz Līgumu, Pasūtītājs ir tiesīgs pieņemt lēmumu par Līguma slēgšanu ar Vienošanās dalībnieku, kurš ir piedāvājis nākošo viszemāko cenu.
   8. Gadījumā, ja piedāvājumus Vienošanās ietvaros, pamatojoties uz nosūtīto Uzaicinājumu, neiesniedz neviens Vienošanās dalībnieks, Pasūtītājs ir tiesīgs sūtīt Uzaicinājumu atkārtoti.
   9. Gadījumā, ja Vienošanās dalībnieks divas reizes pēc kārtas nav iesniedzis piedāvājumu Vienošanās ietvaros, pamatojoties uz nosūtīto Uzaicinājumu, Pasūtītājs ir tiesīgs izvērtēt Vienošanās vienpusēju izbeigšanu ar šo Vienošanās dalībnieku.
   10. Gadījumā, ja ar Vienošanās dalībnieku tiek izbeigts Preču piegādes līgums pirms termiņa neatbilstoša Preču piegādes līguma izpildes dēļ, Pasūtītājs ir tiesīgs nesūtīt nākamo Uzaicinājumu minētajam Vienošanās dalībniekam.
   11. Preču piegādes līguma slēgšanas tiesības tiek piešķirtas konkrētu Preču piegādei. Gadījumā, ja kādu iemeslu dēļ Preču piegādes līgums tiek izbeigts pirms termiņa, Pasūtītājs ir tiesīgs nosūtīt Vienošanās dalībniekiem Uzaicinājumu iesniegt piedāvājumu atkārtoti, lai varētu noslēgt Līgumu.
   12. Pasūtītājam ir tiesības jebkurā brīdī pārtraukt Vienošanās 4.punktā noteikto Vienošanās dalībnieka izvēles procedūru Preču piegādes līguma slēgšanai, ja tam ir objektīvs pamatojums.
   13. Gadījumā, ja Vienošanās dalībnieks 3 (trīs) reizes vai vairāk ir nodrošinājis nekvalitatīvu Preču piegādi, par ko Pasūtītājs ir nosūtījis pretenzijas, Pasūtītājs ir tiesīgs vienpusēji izbeigt Vienošanos ar šo Vienošanās dalībnieku.
5. **PREČU CENA UN NORĒĶINU KĀRTĪBA**
   1. Slēdzot līgumu, avansa maksājums netiek paredzēts un šis nosacījums nav maināms.
   2. Rēķinu apmaksai Vienošanās dalībnieks iesniedz pēc nodošanas-pieņemšanas akta abpusējas parakstīšanas.
   3. Samaksa par kvalitatīvu Preču piegādi atbilstoši Vienošanās un Līguma noteikumiem tiek veikta saskaņā ar Līguma noteikumiem.
   4. Preču cena Vienošanās izpildes laikā nevar pārsniegt Vienošanās dalībnieka Iepirkumā iesniegtajā finanšu piedāvājumā (Vienošanās Pielikums Nr.1) norādīto attiecīgās vienības cenu. Preču cenā ir iekļautas visas ar Preces piegādi, izgatavošanu un uzstādīšanu saistītās izmaksas – transporta izmaksas, nodokļi, darbaspēka izmaksas, tehniskais nodrošinājumus u.c.
6. **Pasūtītāja pienākumi**
   1. Nodrošināt objektīvu un taisnīgu procedūruLīgumu noslēgšanai saskaņā ar Publisko iepirkumu likumā un Vienošanās paredzētajām prasībām.
   2. Par savlaicīgu Tehniskajai specifikācijai un Uzaicinājumam atbilstošu Preču piegādi samaksāt Līgumā noteikto summu.
   3. Savlaicīgi un pēc būtības sniegt informāciju Vienošanās dalībniekiem par Vienošanās darbību.
   4. Pasūtītājam šīs Vienošanās noteikto saistību ietvaros ir pienākums nodrošināt Vienošanās dalībnieku brīvu konkurenci, kā arī vienlīdzīgu un taisnīgu attieksmi pret tiem.
7. **VIENOŠANĀS DALĪBNIEKU pienākumi**
   1. Piegādāt Preces Pasūtītājam saskaņā ar Piedāvājumu un Līguma nosacījumiem.
   2. Uzņemties atbildību par Preču kvalitāti.
   3. Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.
   4. Ievērot patiesas un godīgas konkurences principus Vienošanās laikā.
   5. Vienošanās dalībnieki apņemas informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Vienošanās vai Līguma izpildi pilnībā vai daļēji vienas darba dienas laikā, skaitot no šādu apstākļu rašanās brīža.
   6. Vienošanās dalībniekiem ir pienākums pienācīgi izpildīt Vienošanās un Līgumos noteiktos pienākumus.
8. **Vienošanās SPĒKĀ STAŠANĀS, GROZĪJUMI, atkāpšanās no Vienošanās un tās pārtraukšana**
   1. Vienošanās ir spēkā, ja tā ir spēkā starp Pasūtītāju un vismaz vienu Vienošanās dalībnieku, un ir spēkā – 36 (trīsdesmit sešus) mēnešus vai līdz brīdim, kad kopējā no Vienošanās izrietošā pasūtījuma līgumcena sasniegs Vienošanās 2.2.punkts noteikto kopējo cenu, izņemot gadījumu, kad Vienošanās zaudē spēku vai tiek pārtraukta, izbeigta saskaņā ar Vienošanās noteikumiem. Gadījumā, ja līdz Vienošanās darbības termiņa beigām Vienošanās kopējā summa nav izlietota, Vienošanās ir spēkā kamēr tiek izlietota kopējā līgumcena, bet ne ilgāk kā 3 (trīs) gadus no Vispārīgās vienošanās spēkā stāšanās dienas.
   2. Vienošanās grozījumi ir iespējami tikai ar Pasūtītāja un Vienošanās dalībnieku savstarpēju piekrišanu sarunu ceļā. Pasūtītājs, veicot grozījumus, ievēro Publisko iepirkuma likuma 67.1 panta noteikumus.
   3. Jebkuri grozījumi Vienošanās tekstā stājās spēkā tikai tad, kad tie ir noformēti rakstveidā un tos ir akceptējuši Pasūtītājs un Vienošanās dalībnieki.
   4. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.Šādā gadījumā Pasūtītājs par to rakstveidā brīdina Vienošanās dalībnieku vismaz 1 (vienu) mēnesi iepriekš.
   5. Pasūtītājam ir tiesības vienpusēji atkāpties no Vienošanās ar attiecīgo Vienošanās dalībnieku, rakstveidā brīdinot 3 (trīs) darba dienas iepriekš, ja:
      1. izraudzītais Vienošanās dalībnieks divu vai vairāku noslēgtu līgumu ietvaros būtiski pārkāpis līgumu noteikumus*,* vai piegādājis nekvalitatīvas Preces;
      2. Vienošanās dalībnieks neizpilda kādu no Vienošanās vai līguma saistībām un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos;
      3. tiesa pasludinājusi Vienošanās dalībnieka maksātnespēju vai tiek pieņemts lēmums par Vienošanās dalībnieka likvidāciju vai reorganizāciju, kas traucē Vienošanās dalībniekam turpināt noteikto saistību izpildi.
   6. Pasūtītājs vienpusēji pārtrauc Vienošanos ar Vienošanās dalībnieku nekavējoties, ja viņš apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
   7. Vienošanās dalībniekam ir tiesības vienpusēji atkāpties no Vienošanās, ja viņš nespēj nodrošināt Preču piegādi. Šādā gadījumā Vienošanās dalībnieks rakstveidā brīdina Pasūtītāju vismaz 1 (vienu) mēnesi iepriekš.
   8. Vienošanās ar konkrētu Vienošanās dalībnieku zaudē spēku, ja Vienošanās dalībnieks tiek likvidēts. Vienošanās ar pārējiem Vienošanās dalībniekiem paliek spēkā.
   9. Par Pasūtītāja vienpusēju atkāpšanos no Vienošanās ar attiecīgo Vienošanās dalībnieku vai par Vienošanās dalībnieka paziņoto vienpusējo atkāpšanos no Vienošanās Pasūtītājs 3 (triju) darba dienu laikā paziņo pārējiem Vienošanās dalībniekiem.
9. **Strīdu risināšanas kārtība**
   1. Jebkuri no Vienošanās izrietoši strīdi, kas rodas starp Pasūtītāju un Vienošanās dalībnieku, tiek sākotnēji risināti savstarpēju sarunu ceļā. Sarunu norise tiek protokolēta.
   2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.
10. **NEPĀRVARAMĀS VARAS APSTĀKĻI** (*Force Majeure*)
    1. Līdzēji tiek atbrīvoti no atbildības par daļēju vai pilnīgu šajā Vienošanās paredzēto saistību neizpildi, ja šāda saistību neizpilde ir radusies nepārvaramas varas (*Force Majeure*) iestāšanās rezultātā pēc Vienošanās parakstīšanas dienas kā ārkārtēji apstākļi, kurus Līdzējiem nebija iespējams ne paredzēt, ne novērst.
    2. Pie *Force Majeure* pieskaitāmi notikumi, kas neiekļaujas Līdzēju iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
    3. Par nepārvaramas varas apstākli nevar tikt atzīts Piegādātāju un citu iesaistīto personu saistību neizpilde, vai nesavlaicīga izpilde.
    4. Līdzējam, kurš nokļuva *Force Majeure* apstākļos, bez kavēšanās, iespējami īsākā laikā par šādiem apstākļiem rakstiski jāziņo otram Līdzējam. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
    5. Ar rakstisko vienošanos Līdzēji apliecinās, vai šādi *Force Majeure* apstākļi traucē vai padara Vienošanās saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šai Vienošanai. Līgumsaistību turpināšanas gadījumā Līdzējiapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
    6. Ja Vienošanās 11.2.punktā minēto apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Līdzējiem ir tiesības atteikties no Vienošanās izpildes. Vienošanās izbeigšanas gadījumā katram Līdzējam ir jāatdod otram tas, ko tās izpildījis vai par izpildīto jāatlīdzina.
    7. Līdzēji ir atbrīvoti no atbildības par Vienošanās noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst.
11. **Līdzēju atbildība un citi nosacījumi**
    1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.
    2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.
    3. Vienošanās ir sagatavota ar 5 (pieciem) pielikumiem, \_ eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs.
    4. Vienošanās ir pievienoti šādi pielikumi, kas ir tās neatņemamas sastāvdaļas:
       1. Pielikums Nr.1 – Tehniskā specifikācija;
       2. Pielikums Nr.2 – Uzaicinājuma iesniegt piedāvājumus forma;
       3. Pielikums Nr.3 – Iesniedzamā Piedāvājuma forma;
       4. Pielikums Nr.4 - Vienošanās dalībnieku iesniegtās tehniskās specifikācijas un finanšu piedāvājumi;
       5. Pielikums Nr.5 –Līguma projekts.

**Līdzēju rekvizīti un paraksti**

***Pasūtītāja rekvizīti*** ***Vienošanās dalībnieku rekvizīti***

|  |  |
| --- | --- |
| **Rīgas Tehniskā universitāte**  Adrese: Rīga, Kaļķu iela 1 LV 1658  Reģ. Nr.: 3341000709  PVN Reģ.: Nr. LV90000068977  Konta Nr.: LV25TREL9150176044000;  LV32TREL9150176098000  Valsts kase,  BIC – TRELLV22  rektora p.i., studiju prorektors  \_\_\_\_\_\_\_\_\_\_\_\_\_\_\_\_\_\_/U.Sukovskis/ | **Sabiedrībai ar ierobežotu atbildību "THOMSON Solutions"**  Adrese: Rīga, Brīvības iela 155 k-4, LV 1012  Reģ. Nr.: 40103327576  PVN Reģ.: Nr. LV40103327576  Konta Nr.: LV76HABA0551029256177;  AS “Swedbanka”,  HABALV22  valdes loceklis  \_\_\_\_\_\_\_\_\_\_\_\_\_\_\_\_\_\_/L.Tkačuka/  **Sabiedrība ar ierobežotu atbildību "AUSTRUMU BALTIJAS KOMPĀNIJA"**  Adrese: Rīga, Kr.Valdemāra iela 38, LV 1010  Reģ. Nr.: 40003284069  PVN Reģ.: Nr. LV40003284069  Konta Nr.: LV02RIKO0002013109939;  AS “DNB banka”,  RIKOLV2X  valdes loceklis  \_\_\_\_\_\_\_\_\_\_\_\_\_\_\_\_\_\_/M.Skopinceva/ |

Vienošanās Nr.\_\_\_\_\_\_\_\_\_\_\_\_\_\_\_\_\_\_\_

Pielikums Nr.1

**TEHNISKĀ SPECIFIKĀCIJA**

**iepirkuma “Žalūziju izgatavošana, piegāde un uzstādīšana RTU vajadzībām”**

.

|  |  |  |
| --- | --- | --- |
| **Nr.p.k.** | **Priekšmets** | **Žalūziju tehniskais specifikācija/minimālās prasības** |
| 1. | Vertikālās žalūzijas | Bīdāmu vertikālo auduma žalūziju sistēma.  auduma joslu platums 125-130mm.  Audumu lameles toņu izvēle vismaz 10 katrā grupā  Žalūziju sistēmas komplektā ietilpst - stangas, auduma joslas, sienas kronšteini vai klipši, distances ķēde, pleciņi (ielikti joslās), atsvariņi  Žalūzijas montējamas pie sienas.  Krāsa profilam - ekstrudētā alumīnija baltā krāsā.  Ķēdītes mehānisms - balts.  Žalūziju vadība - ar auklu veic žalūziju atvēršanu/aizvēršanu; ar ķēdi veic lameļu pagriešanu; Poliestera aukla ar atsvaru  Dekoratīvais audums:   * sastāvs 100% PES * Svars ne mazāks kā 189g/m² * Biezums 0.40mm * Saules atstarojums 34% * Gaismas caurlaidība 35% * Gaismas absorbcija 31%   žalūzijas audumam jāatbilst standartam Oeko-Tex Standard 100 saskaņā ar EN ISO 17050-1 (sertifikāts pievienojams piedāvājumam)  Garantija vismaz 2 gadi |
| 2. | Vertikālās žalūzijas | Bīdāmu vertikālo auduma žalūziju sistēma.  auduma joslu platums 125-130mm.  Audumu lameles toņu izvēle vismaz 10 katrā grupā  Žalūziju sistēmas komplektā ietilpst - stangas, auduma joslas, sienas kronšteini vai klipši, distances ķēde, pleciņi (ielikti joslās), atsvariņi  Žalūzijas montējamas pie sienas.  Krāsa profilam - ekstrudētā alumīnija baltā krāsā.  Ķēdītes mehānisms - balts.  Žalūziju vadība - ar auklu veic žalūziju atvēršanu/aizvēršanu; ar ķēdi veic lameļu pagriešanu; Poliestera aukla ar atsvaru  Aptumšojošais audums:  -SUNBLOCK vai ekvivalents  -Neuzliesmojošs (DIN 4102 B1) ,  -sastāvs 100% PES  -Svars 340g/m²  -Biezums 0.45mm  -Gaismas caurlaidība 0% (saskaņā ar DIN 67507)  -Gaismas atstarošana ne mazāk kā 60% (saskaņā ar DIN 67507)  -Gaismas absorbācija 40% (saskaņā ar DIN 67507)  -Žalūzijas audumam jāatbilst Oeko –Tex Standard 100 standartam 100 saskaņā ar EN ISO 17050-1 (sertifikāts pievienojams piedāvājumam)  Garantija vismaz 2 gadi |
| 3. | Rullo žalūzījas | žalūzija tiek vadīta ar ķēdītes palīdzību, velkot ķēdīti var pacelt vai nolaist materiālu - rullo žalūzijas materiālu var apturēt jebkurā augstumā. (Manuālā ar PVC ķēdītes palīdzību – krāsa balta)  Mehānisma krāsa – Balta  Stiprināšana – ailē, pie griestiem vai sienas  Žalūzijām izmantojamā rullo truba - Alumīnija, ar diametru 32mm vai 36mm.  Krāsu toni un precīzu izmēru jāsaskaņo ar Pasūtītāju pirms izgatavošanas  Žalūziju apakšējā atsvara līste alumīnija, no vienas puses apvilkta ar audumu. Līstes krāsas: bēša, balta, pelēka, ar identiskas krāsas plastmasas uzgaļiem.  Dekoratīvais audums:   sastāvs 100% PES  - Svars 190g/m²  - Biezums 0.30mm  - Gaismas caurlaidība 29% (saskaņā ar DIN 67507)  - Gaismas atstarošana ne mazāk kā 53% (saskaņā ar DIN 67507)  - Gaismas absorbcija 18% (saskaņā ar DIN 67507)  žalūzijas audumam jāatbilst standartam Oeko-Tex Standard 100 saskaņā ar EN ISO 17050-1 (sertifikāts pievienojams piedāvājumam)  Garantija vismaz 2 gadi |
| 4. | Rullo žalūzījas | žalūzija tiek vadīta ar ķēdītes palīdzību, velkot ķēdīti var pacelt vai nolaist materiālu - rullo žalūzijas materiālu var apturēt jebkurā augstumā. (Manuālā ar PVC ķēdītes palīdzību – krāsa balta)  Mehānisma krāsa – Balta  Stiprināšana – ailē, pie griestiem vai sienas  Žalūzijām izmantojamā rullo truba - Alumīnija, ar diametru 32mm vai 36mm.  Krāsu toni un precīzu izmēru jāsaskaņo ar Pasūtītāju pirms izgatavošanas  Žalūziju apakšējā atsvara līste alumīnija, no vienas puses apvilkta ar audumu. Līstes krāsas: bēša, balta, pelēka, ar identiskas krāsas plastmasas uzgaļiem.  Aptumšojošais audums:  -SUNBLOCK vai ekvivalents  -Neuzliesmojošs (DIN 4102 B1) ,  -sastāvs 100% PES  -Svars 340g/m²  -Biezums 0.45mm  -Gaismas caurlaidība 0% (saskaņā ar DIN 67507)  -Gaismas atstarošana ne mazāk kā 60% (saskaņā ar DIN 67507)  -Gaismas absorbācija 40% (saskaņā ar DIN 67507)  -Žalūzijas audumam jāatbilst Oeko –Tex Standard 100 standartam 100 saskaņā ar EN ISO 17050-1 (sertifikāts pievienojams piedāvājumam)  Garantija vismaz 2 gadi |

1. **Pretendentam jānodrošina:**
   1. Žalūziju uzmērīšana;
   2. Žalūziju izgatavošana;
   3. Žalūziju piegāde;
   4. Žalūziju uzstādīšana;
   5. Līdz 30 (trīsdesmit) m2 žalūziju uzmērīšana, izgatavošana, piegāde un uzstādīšana 7 (septiņu) dienu laikā no pasūtījuma saņemšanas.

* Pretendentam jāiesniedz izmantojamo materiālu atbilstības sertifikātu kopijas (tehniskie dati).
* Piedāvājumam jāpievieno vizualizētā informācija par piedāvājumu, kā arī izmantojamo materiālu paraugi ( ne mazāk kā 10 toņi).
* Ja Pasūtītāja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību.
* Tehniskajā piedāvājumā piedāvājot ekvivalentu preci, Piegādātājam jāpierāda tās ekvivalentums. Par ekvivalentu šī iepirkuma ietvaros piegādājamajai precei tiks uzskatīta prece, kura ir ekvivalenta pieprasītajai pēc tās funkcionalitātes. Precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā.

Ar šo uzņemos pilnu atbildību par tehniskajā piedāvājumā ietverto informāciju un atbilstību iepirkuma prasībām.

Pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

Vienošanās Nr.\_\_\_\_\_\_\_\_\_\_\_\_\_\_\_\_\_\_\_

Pielikums Nr.2

***Vienošanās dalībnieka nosaukums***

*Adrese*

*e-pasts*

*Fakss*

*Pasūtītāja nosaukums*

*amats*

*vārds uzvārds*

(turpmāk – Pasūtītāja pārstāvis)

*tālr.*

*fakss*

*e-pasts*

**UZAICINĀJUMS (FORMA) IESNIEGT PIEDĀVĀJUMU**

**VISPĀRĪGĀS VIENOŠANĀS ietvaros**

*(Šo formu aizpilda Pasūtītājs, ievērojot Vienošanās 4.2.punktu)*

*Vieta, datums*

Saskaņā ar *(datums)* noslēgto Vispārīgo vienošanos Nr.\_\_\_\_\_ (turpmāk tekstā – vienošanās) Rīgas Tehniskai universitātei (turpmāk tekstā – Pasūtītājs) ir **nepieciešamas žalūzijas (turpmāk tekstā – Preces):**

**Preču apraksts:**

|  |  |
| --- | --- |
| **Nr.p.k.** | **Preču tehniskais apraksts** |
| (..) | (..) |

**Preču piegādes un uzstādīšanas (termiņš) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Preču piegādes vieta (adrese)\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*\*Kā arī vēl cita informācija, ja nepieciešams konkrētajā gadījumā.*

Ņemot vērā augstāk minēto, Pasūtītājs uzaicina Vienošanās dalībniekus iesniegt **piedāvājumu, kurā Vienošanās dalībnieki norāda visu Pasūtītāja pieprasīto informāciju saskaņā ar Uzaicinājumā norādīto un atbilstoši PIEDĀVĀJUMA FORMAI (pievienota Uzaicinājumam pielikumā).**

**Vienošanās dalībnieki piedāvājumus (skanētā veidā) iesniedz ne vēlāk kā līdz 201\_.gada \_\_\_.\_\_\_\_\_\_\_\_\_\_\_, plkst. \_\_\_\_\_\_, tos nosūtot uz šādu Pasūtītāja e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_.**

Vienošanās Līdzēju pienākumi un tiesības ir noteiktas noslēgtās Vienošanās noteikumos un Līguma projektā.

\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_

*Pasūtītāja pārstāvja paraksts, paraksta atšifrējums*

Vienošanās Nr.\_\_\_\_\_\_\_\_\_\_\_\_\_\_\_\_\_\_\_

Pielikums Nr.3

**PIEDĀVĀJUMS (FORMA) VIENOŠANĀS IETVAROS**

*(Šo formu aizpilda Vienošanās dalībnieks, ievērojot Vienošanās 4.3.punktu)*

*Vieta, datums*

Pasūtītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*nosaukums*)

Vienošanās dalībnieka **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*nosaukums un vienotās reģistrācijas Nr.*)** piedāvājums Vienošanās ietvaros līguma noslēgšanai par žalūziju piegādi un uzstādīšanu, saskaņā ar Publisko iepirkumu likuma kārtībā organizēto Iepirkuma „Žalūziju izgatavošana, piegāde un uzstādīšana RTU vajadzībām” (id. Nr. RTU-2015/120) rezultātā noslēgto Vispārīgo vienošanos (turpmāk tekstā – Vienošanās).

Ar šo apliecinām, ka, ievērojot noslēgtās Vienošanās, Līguma projekta un Pasūtītāja uzaicinājumā iesniegt piedāvājumu Vispārīgās vienošanās ietvaros ietvertos (t.sk. tehniskais apraksts, termiņus, u.c.) noteikumus, piedāvājam Pasūtītājam par šādām cenām piegādāt Preces:

|  |  |  |
| --- | --- | --- |
| Nr.p. k. | Preču tehniskais apraksts  (saskaņā ar Pasūtītāja uzaicinājumā norādīto informāciju) | **Preču kopējā cena EUR bez PVN**▫ |
| 1. |  |  |
| 2. |  |  |
| … |  |  |
| **Kopā:** | |  |

▫ Cenas norādāmas ar visiem nodokļiem un nodevām, izņemot PVN, ar precizitāti 2 (divas) zīmes aiz komata.

Piedāvātajā cenā ir ietvertas visas iespējamās izmaksas, kas saistītas ar Preču piegādi un uzstādīšanu un paredzamā līguma izpildi, tai skaitā iespējamie sadārdzinājumi un visi riski.

Tāpat apliecinām, ka atbildīgā persona par Preču piegādes līguma izpildi no mūsu puses būs \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šo apstiprinām un garantējam:

1. sniegto ziņu patiesumu un precizitāti;
2. nodrošināt piedāvājumā norādīto Preču piegādi Pasūtītājam, ievērojot piegādes līguma projekta noteikumus.

Pilnvarotās personas paraksts un zīmogs

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

Vispārīgās vienošanās Nr.\_\_\_\_\_\_\_\_\_\_\_\_\_\_\_\_\_\_\_\_

Pielikums Nr.5

PROJEKTS

**LĪGUMS Nr.\_\_\_\_\_\_\_\_\_\_**

Rīgā, 2015.gada \_\_\_\_\_.\_\_\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz \_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, turpmāk tekstā Pasūtītājs, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_ kuras vārdā un interesēs, pamatojoties uz Statūtiem, darbojas tās \_\_\_\_\_\_\_\_, turpmāk tekstā – Piegādātājs, no otras puses, un

***< > „<nosaukums>”***, kuru atbilstoši *<pārstāvības pamatojums>* pārstāv tās *<amats> <vārds, Uzvārds>*, turpmāk šī Līguma tekstā saukts – „Piegādātājs”, no otras puses,

abi kopā un katrs atsevišķi, turpmāk Līguma tekstā saukti – „Līdzējs”/”Līdzēji”, pamatojoties Publisko iepirkumu likuma kārtībā organizētā Iepirkuma „ Žalūziju izgatavošana, piegāde un uzstādīšana RTU vajadzībām”, ID Nr.: RTU  ‑ 2015/120 rezultātā \_\_.\_\_\_.2015. noslēgto Vispārīgo vienošanos Nr. \_\_\_\_\_\_\_\_\_\_\_\_\_\_\_\_\_\_, turpmāk tekstā - Vienošanās, bez maldības, viltus un spaidiem noslēdz šādu līgumu, turpmāk tekstā - Līgums, par turpmāk minēto:

1. **Definīcijas**
   1. **Akts -** pieņemšanas nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.
   2. **Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Tehniskajam piedāvājumam vai Līgumam.
   3. **Iepirkuma procedūra** - iepirkums **“Žalūziju izgatavošana, piegāde un uzstādīšana RTU vajadzībām”**, iepirkuma identifikācijas Nr. **RTU –** **2015/120.**
   4. **Līgums –** šis līgums ar visiem tā pielikumiem, iespējamajiem papildinājumiem un grozījumiem.
   5. **Līguma summa –** maksimāli iespējamā maksa par Preču Piegādi Līgumā noteiktajā kārtībā un apmērā bez pievienotās vērtības nodokļa (turpmāk – PVN).
   6. **Nolikums** – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem.
   7. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
   8. **Prece** – žalūzijas un to izgatavošana, piegāde un uzstādīšana, par kuru saskaņā ar Nolikumu un Piegādātāja iesniegto piedāvājumu tiek slēgts Līgums.
   9. **Piegāde** - Preces piegāde saskaņā ar Līguma noteikumiem.
   10. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
   11. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **Līguma priekšmets**
   1. Pasūtītājs pasūta, bet Piegādātājs par Līgumā minēto samaksu Piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kartībā un apmērā.
   2. Prece tiek Piegādāta atbilstoši Piegādātāja iesniegtam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), Līguma noteikumiem un Latvijas Republikā spēkā esošajiem normatīvajiem aktiem.
   3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai, kā arī garantē, ka tiks piegādātas jaunas, nelietotas Preces.
3. **Līguma cena un norēķinu kārtība**
   1. Līguma summa par Preces Piegādi ir **EUR** **\_\_\_\_\_\_\_\_\_\_\_** (*summa vārdiem*) bez PVN. Līguma summa visā Līguma darbības laikā nevar tikt pārsniegta.
   2. Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
   3. Piegādātāja Finanšu piedāvājumā (Pielikums Nr.2), iekļautās vienību cenas ir nemainīgas visā Līguma darbības laikā. Pasūtītājs maksā Piegādātājam tikai par faktiski Piegādāto Preci, bet ne vairāk kā 3.1. un 3.2.punktā noteikto Līguma summu.
   4. Piegādātājs Preču Piegādi Pasūtītāja Pārstāvja norādītajā telpā veic uz sava rēķina un par to Pasūtītājam nav jāmaksā.
   5. Ja Piegādātājs ir Piegādājis daļuno Preces un par attiecīgo Preču daļu abpusēji ir parakstīts Akts un Pavadzīme, Puses var vienoties par starpmaksājuma veikšanu izpildītās Līguma daļas apmērā.
   6. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
   7. Piegādātājs, sagatavojot pavadzīmi vai rēķinu, tajā iekļauj informāciju ar **projekta pilnu nosaukumu, vienošanās numuru, RTU PVS ID numuru, iepirkuma nosaukumu un identifikācijas numuru, kā arī Līguma datumu un numuru**. Ja Piegādātājs nav iekļāvis šajā Līguma punktā noteikto informāciju pavadzīmē vai rēķinā, Pasūtītājam ir tiesības prasīt Piegādātājam veikt atbilstošas korekcijas pavadzīmē vai rēķinā un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
4. **Preces piegādes noteikumi un termiņi**
   1. Piegādātājs Preces Piegādi veic \_\_\_ (\_\_\_\_\_\_\_\_\_\_\_\_\_\_\_) \_\_\_\_\_\_\_ no pasūtījuma saņemšanas dienas, Preču piegādi saskaņojot ar Pasūtītāju.
   2. Preces Piegādes adrese ir Rīga, \_\_\_\_\_\_\_\_\_\_\_\_\_\_\_.
   3. Ne vēlāk kā 5 (piecas) darba dienas pirms attiecīgas Preces daļas Piegādes Piegādātājam ir pienākums saskaņot ar Pasūtītāju Preces piegādes laiku.
5. **Preces pieņemšanas kārtība**
   1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, un lietošanas noteikumus (angļu vai latviešu valodā) ja nepieciešams. Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar Pavadzīmi Piegādātājs iesniedz Pasūtītājam no savas puses parakstītu Aktu par Preces piegādi.
   2. Piegādātājs, sagatavojot Aktu, tajā iekļauj informāciju ar iepirkuma nosaukumu un identifikācijas numuru, kā arī Līguma datumu un numuru. Ja Piegādātājs nav iekļāvis šajā Līguma punktā noteikto informāciju Aktā, Pasūtītājam ir tiesības prasīt Piegādātājam veikt atbilstošas korekcijas Aktā un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
   3. Pasūtītājs Preces un Piegādes atbilstību Līguma noteikumiem pārbauda 14 (četrpadsmit) dienu laikā pēc Preces nodošanas un attiecīga Akta no Piegādātāja saņemšanas dienas, minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā Defekti netiek konstatēti Pasūtītājs paraksta Aktu.
   4. Pasūtītājs, parakstot Aktu, atzīst, ka Prece vai tās daļa ir Piegādāta atbilstoši Līguma noteikumiem.
   5. Ja Pasūtītājs, pieņemot Preci vai Piegādes atbilstību, konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
   6. Piegādātājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 20 (divdesmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
   7. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
   8. Gadījumā, ja Pasūtītājs atkārtoti konstatē Preces vai Piegādes Defektus vai tie netiek novērsti Līgumā noteiktajā kārtībā, Pasūtītājam ir tiesības, iepriekš rakstiski brīdinot Piegādātāju, izbeigt Līgumu.
6. **Pasūtītāja tiesības un pienākumi**
   1. Pasūtītājs apņemas veikt maksājumu par Preci 30 (trīsdesmit) dienu laikā no šī Līguma 5.2.punktā minētā Akta parakstīšanas dienas. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
   2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
7. **Piegādātāja tiesības, pienākumi un garantijas**
   1. Piegādātājs apņemas veikt Preču piegādi noteiktā laikā, apjomā un kvalitātē saskaņā ar šī Līguma noteikumiem.
   2. Piegādātājam Preču Piegāde jāveic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu.
   3. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   4. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi.
8. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no brīža, kad Puse uzzinājusi par attiecīgo apstākļu iestāšanās faktu) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
9. **Pušu atbildība**
   1. Par katru nokavēto Preces Piegādes, Defektu novēršanas dienu, Pasūtītājam pamatojoties uz Līgumu pienākošos naudas summas samaksas dienu, Piegādātājs maksā Pasūtītājam līgumsodu 0,5% (piecas desmitdaļas procenta) apmērā no Līguma summas, bet ne vairāk par 10% (desmit procenti) no Līguma summas.
   2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
   3. Līgumsoda samaksa neatbrīvo Puses no to saistību pilnīgas izpildes.
   4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam iepriekš rakstveidā brīdinot Piegādātāju ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
   5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies viena Līdzēja, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
10. **Konfidencialitāte**
    1. Puses apņemas ievērot konfidencialitāti savstarpējās attiecībās, tajā skaitā:
       1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
       2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
       3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
    2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
11. **Pušu pārstāvji**
    1. No Pasūtītāja puses par Līguma saistību izpildes kontroli atbildīgā persona: Saimnieciskā departamenta direktors Sandis Kārkliņš, tālr.: +371 22023377, e-pasts: [sandis.karklins@rtu.lv](mailto:sandis.karklins@rtu.lv)., kuram ir noteikti šādi pienākumi:
       1. saskaņot Preces Piegādes laiku;
       2. pārbaudīt piegādātās Preces un Piegādes kvalitatīvu un kvantitatīvu atbilstību Līgumam;
       3. parakstīt Piegādātāja iesniegto Pavadzīmi vai rēķinu;
       4. parakstīt Aktu.
    2. Piegādātāja atbildīgā persona par Līguma izpildi: < >.
12. **Līguma darbības termiņš un tā grozīšanas, papildināšanas un izbeigšanas kārtība**
    1. Līgums stājas spēkā no tā parakstīšanas brīža un ir spēkā 12 mēnešus no līguma parakstīšanas brīža vai līdz Pušu saistību pilnīgai izpildei.
    2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir saskaņā ar Publisko iepirkumu likuma 67.1 pantu.
    3. Līdzēji var izbeigt Līgumu pirms termiņa tikai savstarpēji rakstiski vienojoties.
    4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
    5. Citos gadījumos Līgumu var izbeigt vienpusēji tikai gadījumos, kas tieši paredzēti līgumā vai Latvijas Republikas normatīvajos aktos.
    6. Jebkurā Līguma izbeigšanas gadījumā Pasūtītājs apņemas 30 (trīsdesmit) darba dienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
    7. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
13. **Nobeiguma nosacījumi**
    1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
    2. Ja kādai no Pusēm tiek mainīts juridiskais statuss, Pušu pārstāvju paraksta tiesības vai kāds no Līguma tekstā minētajiem Pušu rekvizītiem (telefona, faksa numurs, e-pasta adrese, adrese u.c.), Puses ne vairāk kā 2 (divu) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnīgā izpildījusi savas saistības, lietojot Līguma tekstā norādīto informāciju par otru Pusi. Šie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
    3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) darba dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši LR normatīvo aktu prasībām.
    4. Līgums sagatavots latviešu valodā, divos eksemplāros, uz \_\_\_ (\_\_\_\_\_) lappusēm. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
    5. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
    6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
    7. Līgumam pievienoti šādi pielikumi:
       1. Pielikums Nr.1 – Tehniskā piedāvājuma kopija uz \_\_lpp.
       2. Pielikums Nr.2 – Finanšu piedāvājuma kopija uz \_\_ lpp.
14. **Pušu rekvizīti un paraksti**

|  |  |
| --- | --- |
| **Pasūtītājs:**  **Rīgas Tehniskā universitāte**  Kaļķu iela 1 Rīga, LV – 1658  Reģ. Nr. 3341000709  PVN Nr. LV90000068977  K. Nr.  Valsts kase, BIC – TRELLV22  \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ | **Piegādātājs:**  \_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_/ |